DRUSKININKŲ SAVIVALDYBĖS ADMINISTRACIJOS DIREKTORIUS

ĮSAKYMAS

DĖL SMURTO IR PATYČIŲ PREVENCIJOS ĮGYVENDINIMO DRUSKININKŲ SAVIVALDYBĖS MOKYKLOSE STEBĖSENOS GRUPĖS SUDARYMO BEI JOS VEIKLOS REGLAMENTO PATVIRTINIMO

2018 m. vasario 2 d. Nr. V35-89

Druskininkai

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl smurto mokyklose rekomendacijų patvirtinimo“ ir atsižvelgdama į Druskininkų savivaldybės administracijos direktoriaus 2017 m. rugsėjo 1 d. įsakymą Nr. V35-799 „Dėl smurto ir patyčių prevencijos, intervencijos bei stebėsenos vykdymo Druskininkų savivaldybės mokyklose tvarkos aprašo ir prevencinių programų kriterijų tvirtinimo“:

1.	S u d a r a u Smurto ir patyčių prevencijos įgyvendinimo Druskininkų savivaldybės mokyklose stebėsenos grupę:

Violeta Grigorienė, Druskininkų savivaldybės administracijos direktoriaus pavaduotoja;

Nijolė Bazienė, Druskininkų savivaldybės administracijos vyriausioji specialistė-tarpinstitucinio bendradarbiavimo koordinatorė;

Vaiva Kirkauskienė, Druskininkų savivaldybės administracijos Vaiko teisių apsaugos skyriaus vedėja;

Evelina Raulušaitienė, Druskininkų savivaldybės administracijos Asmens ir visuomenės sveikatos skyriaus vedėja- savivaldybės gydytoja;

Jevgrafijus Samuchovas, Druskininkų savivaldybės administracijos Švietimo skyriaus vedėjas;

Diana Brown, Druskininkų savivaldybės administracijos Švietimo skyriaus vyriausioji specialistė.

2.	S k i r i u grupės sekretore Dianą Brown, Druskininkų savivaldybės administracijos Švietimo skyriaus vyriausiąją specialistę.

3.	T v i r t i n u Smurto ir patyčių prevencijos įgyvendinimo Druskininkų savivaldybės mokyklose stebėsenos grupės veiklos reglamentą (pridedama).

4.	N u r o d a u mokyklų vadovams su šiuo įsakymu supažindinti mokyklų bendruomenės narius.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės administracijos direktorė	Vilma Jurgelevičienė

PATVIRTINTA

Druskininkų savivaldybės administracijos direktoriaus 2018 m. vasario 2 d. įsakymu Nr. V35-89

SMURTO IR PATYČIŲ PREVENCIJOS ĮGYVENDINIMO DRUSKININKŲ SAVIVALDYBĖS MOKYKLOSE STEBĖSENOS GRUPĖS VEIKLOS REGLAMENTAS

I. SKYRIUS

BENDROSIOS NUOSTATOS

1. Šis Smurto ir patyčių prevencijos įgyvendinimo Druskininkų savivaldybės mokyklose stebėsenos grupės veiklos reglamentas (toliau – Reglamentas) nustato Smurto ir patyčių prevencijos įgyvendinimo Druskininkų savivaldybės mokyklose stebėsenos grupės (toliau – Grupė) darbo tvarką.

2. Grupė sudaryta siekiant užtikrinti smurto ir patyčių prevencijos Druskininkų savivaldybės mokyklose efektyvumą.

II. SKYRIUS

GRUPĖS VEIKLA

3. Grupė, vykdydama smurto ir patyčių prevencijos įgyvendinimą:

3.1. analizuoja prevencijos įgyvendinimo mokyklose turinį, formas, mastą, mokyklos bendruomenės narių įsitraukimą bei atsakomybę vykdant prevenciją;

3.2. identifikuoja prevencijos įgyvendinimo mokyklose sėkmės veiksnius ir trukdžius, vertina priemonių veiksmingumą;

3.3. nustato prioritetus, nukreiptus į rizikos veiksnių mažinimą ir apsauginių veiksnių stiprinimą, padeda mokykloms ieškoti palankiausių būdų jiems įgyvendinti.

3.4. sprendžia patyčių atvejus, inicijuoja reikalingą pagalbą.

III. SKYRIUS

GRUPĖS DARBO ORGANIZAVIMAS

4. Pagrindinės grupės veiklos formos yra: posėdžių organizavimas, vykimas į mokyklas, bendravimas su mokyklų bendruomenių nariais, taip pat dalyvavimas renginiuose, dokumentų analizė, bei kt. tiriamoji veikla.

5. Grupės posėdžiai organizuojami ne rečiau kaip 1 kartą per mėnesį.

6. Ne vėliau kaip per 3 darbo dienas posėdyje svarstyti klausimai bei priimti nutarimai pateikiami savivaldybės administracijos direktoriui.

7. Pasibaigus einamajam mėnesiui, iki kito mėnesio 10 d. mokyklos pateikia Grupės nariams Smurto ir patyčių prevencijos įgyvendinimo mokykloje smurto ir patyčių prevencijos įgyvendinimo mokykloje ataskaitą (Reglamento priedas).

8. Apibendrinta informacija apie mokyklose vykdomas priemones pateikiama viešai iki kiekvieno mėnesio 20 d. savivaldybės interneto svetainėje www.druskininkai.lt. Suinteresuoti asmenys informuojami individualiai laikantis konfidencialumo principų.

IV. SKYRIUS

BAIGIAMOSIOS NUOSTATOS

9. Mokyklų bendruomenių nariai turi teisę tiesiogiai kreiptis į Grupės narius dėl neišspręstų smurto ir patyčių atvejų.

___________________

Smurto ir patyčių prevencijos įgyvendinimo Druskininkų savivaldybės mokyklose stebėsenos grupės veiklos reglamento

priedas

________________________________

Mokyklos pavadinimas

SMURTO IR PATYČIŲ PREVENCIJOS ĮGYVENDINIMO MOKYKLOJE ATASKAITA

_________________

Data

Prevencinė veikla

Eil. Nr.	Data	Klasė	Veiklos pavadinimas, apibūdinimas	Veiklą įgyvendino
1.
2.
3.

Smurto ir patyčių atvejų registravimas bei sprendimas

Eil. Nr.	Data	Klasė	Atlikti veiksmai, taikytos priemonės	Veiklą įgyvendino	Rezultatai
1.
2.
Viso registruota atvejų:	Išspręsti atvejai (skaičius):

Planuojami veiksmai neišspręstiems atvejams:

Tėvų įtraukimas

Eil. Nr.	Data	Klasė	Veiklos pavadinimas, apibūdinimas	Veiklą įgyvendino	Dalyvavusių žmonių skaičius
1.

Mokyklos vadovas ______________________________________________________________

Vardas, pavardė, parašas

_____________________________________________________________________________

Ataskaitą ruošusio asmens v., pavardė, pareigos, tel. Nr., el. p.

___________________